విద్యుత్‌ టవర్ల పై సభా సంఘం | Thatstelugu.com, Global window for Telugu - House committee to probeinto fall of 400 KV towers - Telugu Oneindia
విద్యుత్‌ టవర్ల పై సభా సంఘం
| Published: Wednesday, July 17, 2002, 23:53 [IST]
హైదరాబాద్‌ః కొద్ది నెలల క్రితం విద్యుత్‌ సరఫరాకు ప్రాణాధారమైన 400 కెవిఇతర విద్యుత్‌ టవర్లు గాలిదుమారానికి నేలకూలిన సంఘటనపై సభాసంఘంతో దర్యాప్తు జరిపించడానికి ప్రభుత్వం అంగీకరించింది. బుధవారం నాడు ఈ అంశాన్ని కాంగ్రెస్‌ నేత మైసూరా రెడ్డి సభలో లేవనెత్తారు. ఈ సంఘటనపై దర్యాప్తు జరిపిన ట్రాన్స్‌కో నిపుణుల కమిటీ నివేదికలోని పలు లోపాలను ఆయన సభలో ఎత్తిచూపారు.
ట్రాన్స్‌కో డైరెక్టర్‌గా వున్న వ్యక్తి కుమారునికే ఈ టవర్ల నిర్మాణం కాంట్రాక్టును ఇచ్చినవిషయం ఆయన ప్రస్తావించారు. దర్యాప్త జరిపిన నిపుణుల కమిటీలో ఒక్క సివిల్‌ ఇంజనీర్‌ కూడా లేడని ఆయన చెప్పారు.విద్యుత్‌ లైన్ల నిర్మాణానికి ప్రభుత్వం ఒక కంపెనీకి కిలోమీటర్కు 49వేల రూపాయలకు కాంట్రాక్టుకు ఇస్తే ఆ సంస్థవిజయ ఎలక్ట్రికల్స్‌కు 40 వేలకు సబ్‌ కాంట్రాక్టుకు ఇచ్చిందనివిజయ ఎలక్ట్రికల్స్‌ ఇదే కాంట్రాక్టును 15 వేల రూపాయలకు మరో సంస్థకు ఇచ్చిందని ఈ అవినీతికి అంతులేదా అని మైసూరా నిలదీశారు. ప్రపంచబ్యాంకు నుంచి తెస్తున్న కోట్లాది రూపాయలను ఇలాఅస్మదీయులకు, కాంట్రాక్టర్లుకు పందారం వేస్తున్నారా అని ఆయన ప్రశ్నించారు. మంత్రి సుబ్బారాయుడు కలగజేసుకుంటూ ఈ టవర్ల నిర్మాణంలో లోపం వున్నట్టుగా రుజువైతే బాధ్యులపై ప్రభుత్వం తీవ్ర చర్య తీసుకుంటుందని స్పష్టం చేశారు.
vidyuthi towerla pai sabhaa sangham | Thatstelugu.com, Global window for Telugu - House committee to probeinto fall of 400 KV towers - Telugu Oneindia
vidyuthi towerla pai sabhaa sangham
| Published: Wednesday, July 17, 2002, 23:53 [IST]
hyderabode koddi nelala kritam vidyuthi sarafaraaku praanaadhaaramaina 400 keviitara vidyuthi toverlu gaalidumaaraaniki neelakuulina sanghatanapai sabhaasanghamtho daryaaptu jaripinchadaaniki prabhutvam angeekarinchindi. budhavaaram naadu ee amsaanni congresse netha mysura reddi sabhalo levanettaaru. ee sanghatanapai daryaaptu jaripina transeako nipunula commity nivedikalooni palu lopalanu aayana sabhalo ettichuupaaru.
transeako directornega vunna vyakti kumarunike ee towerla nirmaanam contractunu ichinavishayam aayana prastaavinchaaru. daryaapta jaripina nipunula kamiteelo okka sivilli injaneery kuudaa ledani aayana cheppaaru.vidyuthi lainla nirmaanaaniki prabhutvam oka kampeneeki kilometerku 49vela roopaayalaku contractuku iste aa samsthavijaya electricalseko 40 velaku sub contractuku ichindanivizaya electricalse ide contractunu 15 vela roopaayalaku maro samsthaku ichindani ee avineetiki antuleda ani mysura niladeesaaru. prapanchabyaanku nunchi testunna kotladi roopaayalanu ilaaasmadeeyulaku, contractorluku pandaaram vestunnara ani aayana prasninchaaru. mantri subbarayudu kalagajesukuntu ee towerla nirmaanamlo lopam vunnattugaa rujuvaite baadhyulapai prabhutvam teevra charya teesukuntundani spashtam chesaru.